Skok oor skoolseuns se foto van 'groepseks' | Maroela Media
Die veelbesproke foto. Die foto is digitaal gemanipuleer om die seuns se identiteite te beskerm.
Die foto wys vyf seuns in skoolklere wat in 'n groepseksposisie vir 'n foto poseer. Vier van die seuns het Hilton College-skoolklere aan. Die ander seun, wat soos 'n meisie aangetrek is, het St Anne's Diocesan College-skoolklere aan. Die foto is in 'n klaskamer geneem.
Die foto is Woensdag glo deur een van die seuns op Instagram geplaas waarna dit wyd op verskeie ander sosialemedia-platforms versprei is. Dit het 'n herrie op sosiale media ontketen met mense wat óf die seuns se optrede verdedig óf verdoem het.
Sommige mense is van mening die groep seuns het net 'n grap gemaak wat lelik skeefgeloop het en dat dit uit verband geruk word. Ander voel egter dit lê die land se verkragtingskultuur bloot.
Peter Ducasse, Hilton College se skoolhoof, het Donderdag in 'n verklaring gesê die skool het kennis geneem van die "hoogs aanstootlike" foto wat op Instagram geplaas is.
"Ons is erg ontsteld daaroor en kan dit nie sterk genoeg veroordeel nie," het hy gesê. "Dit is teenstrydig met ons skool se waardes."
Hy het gesê die skool beskou dit in 'n baie ernstige lig en 'n dringende ondersoek is van stapel gestuur. "Ons sal die nodige tugstappe doen sodra die ondersoek afgehandel is."
As die foto poseer is dan is dit bloot kattekwaad onder die seuns maar om dit dan op sosiale media te sit is moeilikheid soek…. Wat het geword van die onskuldige geheime tussen skoolmaats, niemand is mos fisiek benadeel deur vir die foto te poseer……
Baie swak smaak om dit in skoolklere te doen. Die skool word nou betrek en sodoende kry die skool 'n swak naam.
Dit klink my die seuns het verwys na die feit dat hulle "f-buddies" genoem word, maw gay en hulle het n grap daarvan gemaak. Nie n baie goeie grap nie, maar genugtig wat het dit met 'verkragtings-kultuur' uit te waai?
As die kinder maar soveel tyd in hulle skoolwerk wil insit as om hulle op te hou met sex sal dit net n beter wereld wees. wat het geword van om kind te wees. Vroeg ryp vroeg vrot .
Sit eerder julle energie in julle skoolwerk en kom iewers in die lewe. Baie swak smaak hulle soek net aandag
Dis nie so seer die FOTO self wat so 'n groot probleem is nie. Niemand het seergekry nie. Die "meisie" in die foto was net 'n seun wat so aangetrek het en die outjies was maar net bietjie stout. Maaaaaaaar … dit is belangrik om die waarde van uniform te leer op 'n jong ouderdom, soos wat ons ook maar geleer het toe ons kinders was. Na skool eindig hul dalk in 'n polisie-, loots- of ander uniform. Dis belangrik om 'n uniform, en die instansie wat dit verteenwoordig, te respekteer. Dit beteken dat jy jou ten alle tye moet… Lees meer »